ZMLUVA O SPROSTREDKOVANÍ

uzatvorená v zmysle ustanovenia § 642 a nasl. Obchodného zákonníka zákon č. 513/19¬91 Zb. v znení

neskorších predpisov medzi zmluvnými stranami:

Obchodné meno/Názov:

Miesto podnikania/Sídlo:

IČO:

DIČ:

Zapísaný v Obchodnom registri Okresného súdu v: , Oddiel: , Vložka č:

Číslo účtu:

Štatutárny organ:

Tel:

Email:

(ďalej aj ako „záujemca“)

a

Obchodné meno/Názov: back to quality s.r.o.

Miesto podnikania/Sídlo: Tbiliská 5, 831 06 Bratislava

IČO: 45979839

DIČ: 2023166563

Zapísaný v Obchodnom registri Okresného súdu v: Bratislave I, Oddiel: Sro, Vložka č: 69770/B

Číslo účtu: 2928868404/1100

Štatutárny organ: Tomas Vajda

Tel: 0902817187

Email: tomas.vajda@backtoquality.sk

(ďalej aj ako „sprostredkovateľ“)

(Záujemca a sprostredkovateľ ďalej spolu aj ako „Zmluvné strany“)

Článok I

Predmet zmluvy

1. Predmetom zmluvy je záväzok sprostredkovateľa za odmenu vyvíjať po dojednanú dobu činnosť smerujúcu k tomu, aby mal záujemca príležitosť uzavrieť s treťou osobou kúpnu zmluvu (ďalej aj ako „sprostredkúvaná zmluva“) alebo aby sám sprostredkovateľ takúto zmluvu uzavrel v mene záujemcu.
2. Záujemca je výrobca alebo predajca tovaru alebo poskytovateľ služby, ktorý ma záujem tento tovar alebo službu pravidelne a opakujúc sa predávať.
3. Treťou osobou sa pre účely tejto zmluvy rozumie akákoľvek fyzická alebo právnická osoba, ktorá ma záujem ako kupujúci uzatvoriť kúpnu zmluvu a kúpiť záujemcom vyrábaný alebo predávaný tovar alebo službu prostredníctvom sprostredkovateľa a to jednorazovo alebo opakovane.
4. Sprostredkovateľ na účely sprostredkovania zviditeľní predmety sprostredkovania na internetovom portáli „www.backtoquality.sk“ s vyobrazením, popisom, cenami a inými informáciami.
5. Predmetom sprostredkovania sú všetky tovary a produkty, ktoré budú oboma zmluvnými stranami odsúhlasené (aj ústne) na zobrazenie na portáli „www.backtoquality.sk“

Článok II

Práva a povinnosti sprostredkovateľa

1. Všetky náklady spojené so sprostredkovaním sprostredkúvanej zmluvy hradí sprostredkovateľ. Toto sa netýka osobitne odsúhlasených poplatkov oboma zmluvnými stranami a odmeny za sprostredkovanie.
2. Sprostredkovateľ je povinný bez zbytočného odkladu oznámiť záujemcovi okolnosti dôležité pre jeho rozhodovanie o uzavretí sprostredkúvanej zmluvy.
3. Sprostredkovateľ ma právo na odmenu vo forme provízie definovanej v článku IV tejto zmluvy.
4. Sprostredkovateľ ma právo okrem sprostredkovania zmluvy v mene záujemcu aj sprostredkovať vyber platby v mene záujemcu a pre záujemcu a ponechať si pritom dohodnutú províziu.
5. Sprostredkovateľ je povinný po výbere platby v mene záujemcu odovzdať rozdiel medzi inkasovanou sumou a dohodnutou províziou záujemcovi na základe faktúry. Faktúru vystaví záujemca najskôr piaty pracovný deň v mesiaci nasledujúcom po mesiaci pre ktorý je faktúra vystavovaná.
6. Sprostredkovateľ je povinný riadiť sa iba takými pokynmi záujemcu, ktoré sú uvedené v tejto zmluve.

Článok III

Práva a povinnosti záujemcu

1. Záujemca súhlasí s tým, aby sprostredkovateľ vyvíjal činnosť smerujúcu k tomu, aby záujemca mohol uzavrieť sprostredkúvanú zmluvu s tretou osobou alebo aby sám sprostredkovateľ takúto zmluvu uzavrel v mene záujemcu. Záujemca súhlasí s výberom platby sprostredkovateľom za tovar v jeho mene.
2. Záujemca sa zaväzuje po uzatvorení sprostredkúvanej zmluvy, uhradiť sprostredkovateľovi províziu podľa čl. IV tejto zmluvy ak si ju už neponechal sprostredkovateľ pri sprostredkovaní platby podľa čl. II.
3. Záujemca je povinný oznamovať sprostredkovateľovi všetky dôležité skutočnosti, ktoré majú pre predmet sprostredkúvanej zmluvy rozhodujúci význam.
4. Záujemca nemá právo určiť maximálnu predajnú cenu s výnimkou osobitnej dohody.
5. Záujemca nemá právo nárokovať si na exkluzivitu, to jest byť výhradný záujemca alebo predajca pre určitý druh tovaru. Z toho vyplýva že, sprostredkovateľ môže sprostredkovať predaj podobného alebo takého istého tovaru alebo výrobku od iného predajcu alebo výrobcu.
6. Záujemca ma povinnosť po sprostredkovaní sprostredkúvanej zmluvy a obdržaní pokynov (písomne, elektronickou poštou, telefonicky alebo iným obvyklým spôsobom) od sprostredkovateľa alebo inej osoby (napr. špeditéra) o produkte a zákazníkovi (tretej osobe), produkt alebo službu, zaslať alebo poskytnúť koncovému zákazníkovi (tretej osobe) s najväčšou možnou rýchlosťou, vážnosťou a v najväčšej možnej kvalite.
7. Táto zmluva nezbavuje záujemcu povinnosti vybaviť reklamáciu zákazníka podľa platnej legislatívy, ktorému bol sprostredkovaný predaj tovaru podľa tejto zmluvy. Záujemca sa zaväzuje prebrať reklamované produkty a vybaviť reklamácie priamo doručené zákazníkom (tretou osobou) alebo sprostredkovateľom ak sa zákazník (tretia osoba) obráti s reklamáciou a tovarom na sprostredkovateľa. Tak isto tato zmluva nezbavuje záujemcu iných zákonných povinností voči zákazníkovi (tretej osobe).

Článok IV

Provízia za sprostredkovanie

1. Sprostredkovateľovi vzniká nárok na províziu až z uskutočnenej platby nasledujúcej po uzavretí sprostredkúvanej zmluvy sprostredkovateľom v mene záujemcu alebo z uskutočnenej platby nasledujúcej po umožnení uzatvoriť sprostredkúvanú zmluvu s tretou osobou sprostredkovateľom.
2. Za sprostredkovanie uzavretia alebo uzavretie sprostredkúvanej zmluvy sa záujemca zaväzuje zaplatiť sprostredkovateľovi províziu uvedenú v prílohe tejto zmluvy a vyjadrenú buď v percentách alebo eurách z dohodnutej predajnej ceny. Pri nedohodnutej predajnej cene môže byt provízia vyjadrená predajnou sumou za tovar, produkt alebo službu zo strany záujemcu. Príloha bude obsahovať okrem výšky provízie aj názov produktu a interne označenie alebo kód sprostredkovateľa ako aj záujemcu a minimálne množstvo s výslednou výškou provízie za dané množstvo. Provízia sa určuje za každý produkt, výrobok alebo službu zvlášť.
3. Ak si sprostredkovateľ neponechal pri sprostredkovaní platby podľa čl. II. dohodnutú províziu, záujemca sa zaväzuje zaplatiť sprostredkovateľovi dohodnutú províziu na základe faktúry, ktorú vystaví sprostredkovateľ po vzniku nároku na províziu so splatnosťou 14 dní od jej doručenia záujemcovi.

Článok V

Trvanie a ukončenie zmluvy

1. Táto zmluva sa uzatvára na dobu neurčitú.
2. Zmluvné strany sa dohodli, že zmluva môže byť kedykoľvek ukončená na základe vzájomnej dohody.
3. Sprostredkovateľ i záujemca sú oprávnení vypovedať zmluvu písomne, bez udania dôvodu. Výpovedná lehota je 1 mesiac od doručenia výpovede druhej zmluvnej strane.

Článok VI

Záverečné ustanovenia

1. Právne vzťahy vznikajúce z tejto zmluvy sa spravujú ustanoveniami Obchodného zákonníka.
2. Zmeny a doplnky tejto zmluvy možno vykonať iba písomnou formou na základe dohody oboch zmluvných strán.
3. Ukončením platnosti tejto zmluvy nezaniká nárok na vzájomné vysporiadanie podľa tejto zmluvy.
4. Zmluva je vyhotovená v dvoch rovnopisoch, z ktorých každá zmluvná strana dostane po jednom vyhotovení.
5. Zmluva nadobúda platnosť a účinnosť dňom jej podpisu oprávnenými zástupcami obidvoch zmluvných strán.
6. Zmluvné strany vyhlasujú, že si túto Zmluvu prečítali, jej obsahu plne porozumeli, táto bola spísaná na základe ich slobodnej vôle, že jej text je zrozumiteľným vyjadrením ich slobodne a vážne prejavenej vôle, že Zmluvu neuzatvárajú v tiesni ani za jednostranne výhodných podmienok a na znak súhlasu pripájajú svoje podpisy.

V dňa: V dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Za Záujemcu Za Sprostredkovateľa